stanford-oval/wikipedia huggingface dataset:
Victoriankonnamonni
Ulkonäkö ja koko

Victoriankonnamonni kasvaa noin 20 cm pitkäksi.
These Days (Bon Jovin albumi)
Tausta

Bon Jovi päätti vuoden 1992 albumiaan Keep the Faith seuranneet kaksi kiertuettaan vuoden 1993 joulukuussa 174 konsertin jälkeen. Yhtye piti tämän jälkeen hetken ajan lomaa, mutta laulaja Jon Bon Jovi sävelsi tästä huolimatta lyhyen tauon aikana aktiivisesti uutta kappalemateriaalia myöhempää käyttöä varten. Vuoden 1994 ensimmäisen yhdeksän kuukauden aikana hän sävelsi kitaristi Richie Samboran kanssa yhteensä neljäkymmentä kappaletta, joista myös äänitettiin demoversiot.
These Days oli alun perin määrä julkaista vuoden 1994 aikana, mutta Jon Bon Jovi ja Richie Sambora halusivat panostaa albumin kappalemateriaalin laatuun ja albumin julkaisua päädyttiin siirtämään. Sen sijaan yhtye äänitti vuoden 1994 heinäkuussa kappaleet ”Someday I’ll Be Saturday Night” ja ”Always” lokakuun alussa julkaisemalleen kokoelma-albumille Cross Road, joka oli kansainvälisesti suuri kaupallinen menestys pitkälti yhtyeen vanhojen hittien, myös valtavan suureksi maailmanlaajuiseksi suosikiksi nousseen ”Alwaysin” ansiosta.
Basisti Alec John Suchin virhealttius konserteissa oli muodostunut ongelmaksi muulle yhtyeelle vuoden 1993 aikana. Vuonna 1994 Cross Roadin uusien kappaleiden äänittämisen jälkeen yhtye päätti erottaa Suchin tehtävästään. Hänen tilalleen hankittiin sessiomuusikkona ansioitunut Hugh McDonald, joka oli tehnyt yhtyeen kanssa yhteistyötä jo 1980-luvulla ja soittanut muun muassa Bon Jovin ensimmäisen hitin ”Runaway” ensimmäisellä levytetyllä versiolla. Kokoonpanovaihdoksen jälkeen mittava kappalemateriaalin määrä työstettävänään Bon Jovi oli valmis aloittamaan uransa kuudennen studioalbumin äänittämisen.
Kappalemateriaalin säveltäminen

Jon Bon Jovi kirjoitti albumille yksin kaksi kappaletta, ”Something to Believe In” ja ”(It’s Hard) Letting You Go”. ”Something to Believe In” oli ensimmäinen albumille sävellettyistä kappaleista, sillä Bon Jovi oli kirjoittanut sen yhtyeen viettäessä taukoa vuoden 1994 alussa. Kappaleen ”(It’s Hard) Letting You Go” hän kirjoitti alun perin elokuvaan Kultaiset aamut, siniset illat, jossa hän oli näytellyt pienessä sivuosassa. Loput albumin kappaleista Bon Jovi sävelsi suurimmaksi osaksi yhdessä Richie Samboran kanssa, ja lopullisen albumin neljästätoista kappaleesta he kirjoittivat yhdessä kahdeksan. Yhtyeen kanssa jo 1980-luvulla monia hittejä kirjoittanut lauluntekijä Desmond Child sävelsi kaksikon kanssa albumille kolme kappaletta, joiden lisäksi hän ja Bon Jovi kirjoittivat yhdessä kappaleen ”Hearts Breaking Even”. ”Hearts Breaking Even” sai innoituksensa Richie Samboran suhteesta Heather Lockleariin. Niin ikään Childin kanssa kirjoitettu ”Diamond Ring” sävellettiin alun perin 1980-luvulla New Jersey -albumia varten, mutta se ei lopulta päätynyt albumille lainkaan.
Albumin musiikissa on vaikutteita soulista, bluesista, rhythm and bluesista ja 1970-luvun rockmusiikista. Musiikillisten tyylilajien kirjosta huolimatta tuottaja Peter Collinsin avustuksella yhtyeen onnistui taltioida albumille lopputulos, jossa yhtyeen tyyli ja kädenjälki on kuitenkin varsin selvästi läsnä. Albumin musiikillinen teema mukailee suurimmaksi osaksi edeltäjänsä Keep the Faithin tyyliä.
Sanoituksiltaan albumi on hyvin synkkä, mikä oli yhtyeelle sen aiempaan tuotantoon verrattuna uutta. Esimerkiksi kappaleiden ”My Guitar Lies Bleeding in My Arms” ja ”(It’s Hard) Letting You Go” yleisilme on sanoitusten ohella synkkä ja melankolinen myös musiikillisesti.
Albumin avauskappale ”Hey God” on yksi yhtyeen uran musiikillisesti raskaimpia kappaleita, ja se käsittelee sanoituksiltaan eri ihmisten välisiä tasoeroja epätoivoisessa maailmassa, jossa toimeentulo vähällä käy raskaaksi. T. Rex -yhtyeen musiikillisesti innoittama ”Something for the Pain” oli Jon Bon Jovin mukaan haastavin sävellettävä albumille, ja se kirjoitettiin uudelleen moneen kertaan ennen lopullisen version valmistumista. Hyvin vahvasti rhythm and blues -vaikutteinen ”This Ain’t a Love Song” on saanut innoituksensa muun muassa Wilson Pickettin tuotannosta. Nimikkokappaleen ”These Days” sanoitus on Jon Bon Jovin mukaan kappaleen kertojan ja kuulijan välillä tapahtuva vuorovaikutus. Kappaleen ”Lie to Me” on sanottu olevan jatkumoa ’”Livin’ on a Prayerin” Tommyn ja Ginan tarinalle.’ Southside Johnny and The Asbury Jukes -yhtyeen torvisektio vierailee niin ikään rhythm and blues -vaikutteisessa kappaleessa ”Damned”. ”My Guitar Lies Bleeding in My Arms” -kappaleen sävellysprosessi oli hyvin samantapainen kuin Keep the Faith -albumin ”Bed of Rosesin”: Jon Bon Jovilla ja Richie Samboralla oli vaikeuksia kappaletta säveltäessä, joten he purkivat tämän tunteensa itse kappaleeseen. Jon Bon Jovi ja Desmond Child sävelsivät kappaleen  ”If That’s What it Takes” on Jon Bon Jovin mukaan verrattavissa New Jerseyn hittiin ”I’ll Be There for You”.
Albumin äänittäminen

Albumin tuottajaksi palkattiin Peter Collins, joka oli aiemmin tehnyt yhteistyötä muun muassa Alice Cooperin sekä Rushin ja Queensrÿchen kanssa. Myös Jon Bon Jovi ja Richie Sambora osallistuivat albumin tuottamiseen. Albumin äänittäminen aloitettiin vuoden 1994 lokakuussa Nashvillessa, mutta kymmenen päivää äänitysten alkamisen jälkeen tulokseen tyytymätön Jon Bon Jovi halusi aloittaa albumin työstämisen studiossa täysin alusta. Seuraavan neljän kuukauden kuluessa albumia äänitettiin hänen Sanctuary I -kotistudiollaan New Yorkin Woodstockissa sekä kolmella eri äänitysstudiolla Kalifornian Los Angelesissa. Bob Clearmountain miksasi albumin Los Angelesissa.
Vuoden 1994 joulukuussa albumin äänittäminen keskeytyi, kun kitaristi Richie Sambora avioitui näyttelijä Heather Locklearin kanssa. Samboran avioliiton ohella yhtyeen levytystauon motiivina oli tehdä pienimuotoinen klubikiertue kokoelma-albumi Cross Roadin markkinointia varten.
Lähes koko albumin, poikkeuksena kappaleet ”Diamond Ring” ja ”(It’s Hard) Letting You Go”, pohjaosuudet äänitettiin Sanctuary I -studiolla. Richie Sambora äänitti rytmikitaraosuutensa albumille Los Angelesissa, ja pianisti David Bryan äänitti piano- ja kosketinsoitinosuutensa New Jerseyssä. Myös Jon Bon Jovi äänitti albumin lauluosuutensa suurimmaksi osaksi New Jerseyssä. Vuoden 1994 lokakuussa Nashvillessa äänitetystä materiaalista lopulta vain murto-osa päätyi albumille.
Julkaisu ja vastaanotto

Sputnikmusic -sivuston julkaisemassa arviossa These Daysia kutsuttiin ”Bon Jovin parhaaksi ja aliarvostetuimmaksi albumiksi.” Erityisesti Jon Bon Jovin ja Richie Samboran kirjoittaman kappalemateriaalin vahvuus sai hyvän vastaanoton.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Hey God | Jon Bon Jovi, Richie Sambora | 6.12 |  |  |  |  |  |  |
| 2. | Something for the Pain | Jon Bon Jovi, Richie Sambora, Desmond Child | 4.50 |  |  |  |  |  |  |
| 3. | This Ain't a Love Song | Jon Bon Jovi, Richie Sambora, Desmond Child | 5.07 |  |  |  |  |  |  |
| 4. | These Days | Jon Bon Jovi, Richie Sambora | 6.30 |  |  |  |  |  |  |
| 5. | Lie to Me | Jon Bon Jovi, Richie Sambora | 5.36 |  |  |  |  |  |  |
| 6. | Damned | Jon Bon Jovi, Richie Sambora | 4.30 |  |  |  |  |  |  |
| 7. | My Guitar Lies Bleeding in My Arms | Jon Bon Jovi, Richie Sambora | 5.44 |  |  |  |  |  |  |
| 8. | (It's Hard) Letting You Go | Jon Bon Jovi | 5.54 |  |  |  |  |  |  |
| 9. | Hearts Breaking Even | Jon Bon Jovi, Desmond Child | 5.06 |  |  |  |  |  |  |
| 10. | Something to Believe In | Jon Bon Jovi | 5.27 |  |  |  |  |  |  |
| 11. | If That's What It Takes | Jon Bon Jovi, Richie Sambora | 5.20 |  |  |  |  |  |  |
| 12. | Diamond Ring | Jon Bon Jovi, Richie Sambora, Desmond Child | 3.48 |  |  |  |  |  |  |
| 13. | All I Want Is Everything (Ei Yhdysvaltain versiossa)  | Jon Bon Jovi, Richie Sambora | 5.18 |  |  |  |  |  |  |
| 14. | Bitter Wine (Ei Yhdysvaltain versiossa)  | Jon Bon Jovi, Richie Sambora | 4.36 |  |  |  |  |  |  |
Kokoonpano

Jon Bon Jovi - laulu, kitara
Richie Sambora - kitara, taustalaulu
Hugh McDonald - bassokitara, taustalaulu
David Bryan - koskettimet, taustalaulu
Tico Torres - rummut, perkussiot
Hugh McDonaldille These Days oli ensimmäinen albumi Bon Jovin basistina.
Jon Bon Jovin ja Richie Samboran laulunkirjoittaminen korostui These Daysilla merkittävästi.
( )
Kappaleet

" nimetön #1" - 6:38 eli "Vaka" (Yhtyeen rumpalin, Orrin, tyttären nimi)
" nimetön #2" – 7:33 eli "Fyrsta" (Ensimmäinen laulu)
" nimetön #3" – 6:33 eli "Samskeyti" (Kiintymys)
" nimetön #4" – 7:32 eli "Njósnavélin" (Vakoilukone tai Ei-mikään-laulu)
" nimetön #5" – 9:57 eli "Álafoss" (Álafoss on paikka, jossa yhtyeen studio sijaitsee)
" nimetön #6" – 8:48 eli "E-Bow" (Yhtyeen basisti, Georg soittaa bassoaan e-jousella tässä kappaleessa)
" nimetön #7" – 12:59 eli "Dauðalagið" (Kuolema-laulu)
" nimetön #8" – 11:45 eli "Popplagið" (Pop-laulu)
Nimet ovat kappaleiden työnimiä tai nimiä, joilla yhtyeen jäsenet niihin viittaavat.
Tiiralokki

| Tiiralokki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Suku::  Larus
Laji::  sabini
Kaksiosainen nimi
 Larus sabini  Sabine, 1819 

Katso myös
   Tiiralokki Wikispeciesissä   Tiiralokki Commonsissa 
Infobox OKNimi-testi OKIUCN-testi OK: 
Tiiralokin munia.
Tiiralokki (Larus sabini) on pienehkö arktinen lokki, joka kuuluu rantalintujen lahkoon. Lajin vanha tieteellinen nimi oli Xema sabini. Tiiralokin kuvaili ja nimesi Edward Sabine 1819.
Koko ja ulkonäkö

Linnun pituus on 30–36 cm, siipien kärkiväli 80–87 cm ja paino 155–213 g.
Juhlapukuinen vanha lintu on puvultaan pääosin valkoinen, vain siipien yläpinnalla on harmaata ja pää on tummanharmaa. Uloimmat käsisulat ovat mustat. Tummassa nokassa on vaalea kärki. Talvipuvussa vanhan linnun pää on valkea mutta niskassa on selkeä tumma kuviointi. Nuori lintu on valkoisen ja harmaanruskean kirjava, ja siivellä on tyypillinen musta–valko-harmaa kuviointi. Talvella nuorellakin linnulla on niskassa ja pään takaosassa tummaa kuviointia.
Kaikissa puvuissa hyvä tuntomerkki on tiiramainen haarapyrstö.
Esiintyminen

Arktinen laji, joka elää Pohjois–Kanadassa, Grönlannissa ja Koillis–Siperiassa. Huippuvuorilla pesii noin 5 paria. Maailman populaatio on kooltaan 330 000–700 000 yksilöä. Harhautuneena tavataan myös muualla Euroopassa. Suomessa tiiralokki on tavattu 10 kertaa. Ensimmäinen havainto on 13. lokakuuta 1929 Porista, ja toistaiseksi tuoreimmat 20. elokuuta 2006 Taipalsaarelta, 22. lokakuuta 2008 Utajärven Ahmakselta  sekä 27.8.2013 Vesilahdella.
Alaskan ja Siperian tiiralokit muuttavat viimeistään elokuussa Beringin salmen kautta pitkin Pohjois-Amerikan länsirannikkoa aina Perun ja Chilen rannikoille saakka. Ne lähtevät takaisin pesimäseuduilleen huhtikuusta alkaen. Itäisen Kanadan ja Grönlannin populaatiot muuttavat elokuussa ja syyskuun alussa kaakkoon Iberian niemimaan rannikoille, josta ne jatkavat Afrikan länsirannikkoa pitkin aina Namibiaan ja Etelä-Afrikkaan saakka. Paluu pesimäalueille alkaa huhti–toukokuun vaihteen tienoilla.
Elinympäristö

Pesii pieninä yhdyskuntina tundralla merenrannikolla sekä jokien ja järvien rannoilla. Taimyrin niemimaan suurin tunnettu yhdyskunta käsittää noin 30 paria. Talvehtimisalueilla tiiralokit viettävät lähes koko aikansa valtamerellä 2–150 km rannikolta.
Lisääntyminen

Pesintä alkaa kesäkuussa tai heinäkuun alussa. Pesä on maassa ja munia on 3, joskus 2. Haudonta kestää noin 23 päivää.
Ravinto

Syö kaikenlaisia pieniä mereneläviä. Ryöstää munia lapintiirojen pesistä.
Aiheesta muualla

Tiiralokki Lintukuva-verkkopalvelussa
Voulkaría

| Voulkaría Βουλκαρία |
| --- | --- |

Valtiot:   Kreikka
Paikkakunta:  Aitolia-Akarnania, Länsi-Kreikka
Koordinaatit:  38°51′57″N, 20°50′15″E
Mittaustietoja
Pinnankorkeus:  10 m
Pinta-ala:  9,2 km²
Suurin syvyys:  2,5 m
 fiVoulkaría 
Voulkaría (kreik. Βουλκαρία, myös Voulkariá, Βουλκαριά), antiikin Myrtuntion (m.kreik. Μυρτούντιον, Myrtūntion tai Myrtountion), on järvi läntisessä Keski-Kreikassa. Sen pinta-ala on 9,2 neliökilometriä. Järvi on suurimmillaan noin 4 kilometriä pitkä ja noin 3,5 kilometriä leveä, ja sen suurin syvyys on 2,5 metriä.
Järvi sijaitsee Áktion niemen juuressa Aitolia-Akarnanian alueyksikössä Länsi-Kreikan alueella noin 10 metrin korkeudella merenpinnasta, noin 12 kilometriä kaakkoon Prévezan kaupungista. Järven uskotaan olevan jäänne paikalla muinoin olleesta suuremmasta laguunista.
Antiikin aikana järven lähellä sijaitsi Palairoksen kaupunki. Järvi yhdistyy Joonianmereen ”Kleopatran kanavaksi” kutsutun kanavan välityksellä. Se on saanut nimensä siitä, että kuningatar Kleopatran kerrotaan paenneen sen sekä järven kautta Aktionin taistelun jälkeen vuonna 31 eaa.
Vittorino Girardi

Vittorino Girardi vuonna 2014.
Vittorino Girardi (s. 24. maaliskuuta 1938 Lendinara) on italialaissyntyinen roomalaiskatolinen piispa. Hän liittyi Comboni-lähetyssaarnaajiin 9. syyskuuta 1962, ja hän sai pappisvihkimyksensä 30. maaliskuuta 1963. Hänet nimitettiin Tilaránin hiippakunnan johtoon Costa Ricaan 13. heinäkuuta 2002. Piispaksi vihkiminen seurasi 21. syyskuuta. Pääkonsekraattorina toimi Antonio Sozzo, jota avustivat Román Arrieta Villalobos ja Héctor Morera Vega.
Tim Waterson

Tim Waterson on kanadalainen rumpali. Hänellä oli aiemmin hallussaan Guinness World Records -kirjan ennätys tuplabasarin soitosta nopeimmin maailmassa. Hänen ennätyksensä on 1 407 iskua bassorumpuun minuutissa.[lähde? ] Hän aloitti uransa 1970-luvulla.
Waterson opettaa rumpujensoittoa, ja lisäksi hän soittaa eri kokoonpanoissa. Hän asuu Edmontonissa, Albertassa.
Aiheesta muualla

Watersonin haastattelu Drums.com-sivustolla (englanniksi)
Tim Waterson World’s Fastest Drummer -sivustolla (englanniksi)
Toivo Flink

Toivo Mikael Flink (s. 14. elokuuta 1949 Kalininin alue) on Karjalan tasavallasta kotoisin oleva filosofian tohtori, tutkija ja runoilija, joka on asunut Suomessa vuodesta 1991 lähtien.
Flinkin perhe oli inkeriläinen. Perhe muutti Petroskoihin vuonna 1953 ja hän valmistui vuonna 1972 Petroskoin yliopiston suomen kielen laitokselta. Flink toimi 1972–1976 Karjalan radion suomenkielisen toimituksen kirjeenvaihtajana ja vuosina 1976–1990 hän oli toimittajana Punalippu-lehdessä. Flinkistä tuli Neuvostoliiton kirjailijaliiton jäsen vuonna 1986. Hän julkaisi 1980-luvulla kaksi runokokoelmaa ja suomensi venäläisten runoilijoiden (Sergei Jesenin, Kornei Tshukovski, Vladimir Sokolov, Junna Moriz, Jevgeni Jevtushenko, Vladimir Lugovskoi) runoja.
Flink muutti vuonna 1991 Suomeen ja toimi 1991–2001 opettajana Vantaalla. 2000–luvulla hän on toiminut aineenopettajana, Inkeri-keskuksen vt. toiminnanjohtajana sekä tutkijana Kansallisarkistossa 2007–2009 ja Siirtolaisinstituutissa vuodesta 2010. Flink on toiminut Suomen Inkeri-liiton puheenjohtajana 2009–2012 ja Inkeriläisten viesti-lehden päätoimittajana 2010–2012. Hän oli myös perustamassa Suomen Akateemista Inkeri-Seuraa vuonna 2017.
Flink auskultoi opettajaksi vuonna 1992 Helsingin yliopistossa ja väitteli filosofian tohtoriksi vuonna 2000 Turun yliopistossa. Hän on toiminut vuodesta 2012 Suomen ja Venäjän historian dosenttina Helsingin yliopistossa.
Teoksia

Järvi kämmenissä : runoja. Karjala-kustantamo, Petroskoi 1983
Osa ja arpa : runoja. 1985
Kevätvyöry : Karjalan kirjailijain ja kynäilijäin julkaisu ; toimituskollegio Toivo Flink ym. ; toim. Raija-Liisa Pöllä ; valokuvat Sergei Belavin. Karjala-kustantamo, Petroskoi 1985
Inkerin lasten oppikirja ; kirj. Toivo Flink ja Eeva Mäkilä ; kuvitus Liili Mōtuste. Inkerin kulttuuriseura, Helsinki 1995
Pois Inkeristä, ohi Inkerin. Yliopistopaino, Helsinki 1995
Maaorjuuden ja vallankumouksen puristuksessa : Inkerin ja Pietarin suomalaisten sivistys-, kulttuuri- ja itsetuntopyrkimyksiä vuosina 1861-1917, väitöskirja. Turun yliopiston julkaisuja. Sarja C, Scripta lingua Fennica edita osa 160. Turun yliopisto, Turku 2000
Tulla vapaaksi sisältää kaiken. FinnEpos, Vihtijärvi 2007
Kotiin Karkotettavaksi. Inkeriläisen siirtoväen palautukset Suomesta Neuvostoliittoon 1944–1955. Historiallisia tutkimuksia 251. Suomalaisen Kirjallisuuden Seura - Kansallisarkisto, Helsinki 2010
Salaiset kansiot : uusia ja yllättäviä tapauksia talvi- ja jatkosodan vuosilta ; kirjoittajat Toivo Flink ym. ; toimitus Kauko I. Rumpunen. Valitut Palat, Helsinki 2010
Pois nöyrän panta : Inkerin liitto 1922-1944. Siirtolaisuusinstituutti, Turku 2012
(miss)

| (miss)understood Ayumi Hamasaki |
| --- | --- | --- |

Studioalbumin tiedot
 Julkaistu: 1. tammikuuta 2006
 Tuottaja(t): Max Matsuura
 Tyylilaji: J-pop
 Kesto: 66.32
 Levy-yhtiö: Avex Trax
Ayumi Hamasakin muut julkaisut
| MY STORY Classical 2005 | (miss)understood 2006 | Secret 2006 |
(miss)understood on Ayumi Hamasakin yhdeksäs studioalbumi, joka julkaistiin 1. tammikuuta 2006.
(miss)understood nousi muiden Hamasakin albumien tavoin Oricon-albumilistan kärkisijalle. Se pysyi listalla kaikkiaan 31 viikon ajan. Albumia on myyty Japanissa yli miljoona kappaletta.
Albumista on julkaistu kaksi eri versiota: pelkän CD:n sekä CD:n ja DVD:n sisältävät versiot. Molempien versioiden CD:n kappaleet ovat samat, mutta jälkimmäisessä versiossa on mukana myös DVD, joka sisältää musiikkivideoita sekä "näin tehtiin" -videoita albumin kappaleista. Myös versioiden kansikuvat ja kansivihkot eroavat toisistaan.
Osan (miss)understood-albumin kappaleista on säveltänyt Sweetbox-yhtyeen GEO. Kappaleissa on sama melodia, mutta Hamasaki on kirjoittanut kappaleisiin uudet, japaninkieliset sanat.  Sweetboxin versiot kappaleista on julkaistu 1. maaliskuuta 2006 ilmestyneellä Sweetboxin Addicted-albumilla. Versioidut kappaleet ovat "Bold & Delicious", "Ladies Night", "Pride", "Beautiful Girl" (Hamasakin version nimi on "Beautiful Day"), "Every Step" ("rainy day") sekä "In the Corner".
Albumilta on julkaistu singlet STEP you / is this LOVE?, fairyland, HEAVEN ja Bold & Delicious / Pride.
Kappaleet

| --- | --- |
 CD Bold & Delicious – 4.40  STEP you – 4.24  Ladies Night – 4.29  is this LOVE? – 4.51  (miss)understood – 4.02  alterna – 5.28  In The Corner – 3.22  tasking – 1.25  criminal – 5.13  Pride – 4.10  Will – 4.07  HEAVEN – 4.18  Are You Wake Up? – 2.05  fairyland – 5.17  Beautiful Day – 4.34  rainy day – 4.01 :  DVD STEP you (video clip)  is this LOVE? (video clip)  fairyland (video clip)  alterna (video clip)  HEAVEN (video clip)  Bold & Delicious (video clip)  Pride (video clip)  rainy day (video clip)  Ladies Night (video clip)  Bold & Delicious (Album ver.)  STEP you (making clip)  is this LOVE? (making clip)  fairyland (making clip)  alterna (making clip)  HEAVEN (making clip)  Pride (making clip)
Utva 75

Utva 75
Utva 75 oli 1970-luvun puolivälissä Jugoslaviassa Utva-lentokonetehtaan kehittämä sotilasperuskoulutuskone, joka on myös yleisilmailukone. Koneen ensilento tehtiin 19. toukokuuta 1976.
Utva 75 kehitettiin korvaamaan Utva Aero 3 Jugoslavian ilmavoimien koulukoneena. 138 konetta valmistettiin, joista noin sata Jugoslavian ilmavoimille.[lähde? ] Viimeiset kaksi konetta valmistettiin vuonna 2003.[lähde? ]
Versiot

Utva 75 - kaksipaikkainen koulukone
Utva 75A - 4-paikkainen lentokone
Käyttäjät

Serbia -   12 konetta
Bosnia ja Hertsegovina - 9
Sudan - 6 (vuodesta 2009 alkaen)
Kroatia - käyttö päättynyt
Pohjois-Makedonia - käyttö päättynyt
Montenegro - 3
Slovenia - käyttö päättynyt
Jugoslavia - koneet siirtyivät Jugoslaviaa seuranneille maille
Tekniset tiedot

miehistö 2
pituus 7,1 m
kärkiväli 9,7 m
korkeus 3,2 m
tyhjäpaino 685 kg
MTOW 970 kg
voimalaite Lycoming IO-360-B1F, 180 hv
suurin nopeus 215 km/h
matkalentonopeus 175 km/h
sakkausnopeus 100 km/h (60 mph)
kantama 800 km
lakikorkeus 4000 m
Aiheesta muualla

Info for Air club "STIP"—user of Utva-75 (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:UTVA 75
Käännös suomeksi
Vittingin rautakaivos

Vittingin rautakaivos on Ylistarossa sijaitseva entinen rautakaivos. Alkujaan se avattiin 1600-luvulla ja on ollut käytössä uudestaan 1929–1930, ja jälleen tehty koelouhintaa 1919. Kaivoksen malmi on magnetiittia, ja lisäksi myös rodoniittia ja jossain määrin muita mangaanimineraaleja.
Topias Wiena

| Henkilötiedot |
| --- | --- | --- | --- |
Syntymäaika: 10. toukokuuta 1996 (ikä 28)
Syntymäpaikka: Kemi, Suomi
Pelipaikka: hyökkääjä
Pituus: 190 cm
Seura
Seura: PS Kemi
Pelinumero: 20
Junioriseurat
-2011: FC Kemi
2012: TP-47
Seurat
| Vuodet | Seura | O | (M) |
| 2013-2015 | TP-47 | 44 | (6) |
| 2016– | PS Kemi | 3 | (0) |
| 2016 | → FC Kemi (laina) | 4 | (3) |
 Seurajoukkueuran tilastot kattavat vain kansalliset sarjat, päivitetty 15. syyskuuta 2017.
Topias Wiena (s. 10. toukokuuta 1996 Kemi) on suomalainen jalkapalloilija, joka edustaa Veikkausliigassa pelaavaa PS Kemi Kingsiä. Hän on pelipaikaltaan hyökkääjä.
FC Kemin kasvatti Topias Wiena siirtyi kaudella 2012 Tornion Pallo -47:n riveihin ja pelasi seuraavat kolme kautta Kakkosta. Kaudella 2016 PS Kemin noustua Veikkausliigaan Wiena siirtyi kemiläisseuran riveihin. Topias Wiena pelasi ensimmäisen Veikkausliigapelin 26. syyskuuta 2016 Kuopiossa KuPS-PS Kemi - ottelussa. Kaikkiaan tilillä on kausina 2016-2017 kolme Veikkausliigaottelua.
Tim de Cler

| 0 | 1 | 2 |
| --- | --- | --- |

Henkilötiedot
Syntymäaika: 8. marraskuuta 1978 (ikä 45) 
Syntymäpaikka: Leiden, Alankomaat
Pelipaikka: puolustaja
Pituus: 179 senttimetriä
Seura
Seura: Feyenoord
Pelinumero: 5
Junioriseurat
: Lugdunum Ajax
Seurat
| Vuodet | Seura | O (M) |
| 1997–2002 2002–2007 2007– | Ajax AZ Feyenoord | 75 (2) 157 (4) 58 (1) |
Maajoukkue
| 2005– | Alankomaat | 17 (0) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2010.  Maajoukkueuran tilastot päivitetty 27. tammikuuta 2010.
Tim de Cler (s. 8. marraskuuta 1978 Leiden, Alankomaat) on alankomaalainen jalkapalloilija, pelipaikaltaan puolustaja. Hän edustaa Alankomaiden pääsarjan Eredivisien Feyenoordia.
De Cler on edustanut ammattilaisurallaan myös AZ Alkmaaria vuosina 2002–2007 ja Ajaxia vuosina 1997-2002. Hän on voittanut Alankomaiden-mestaruuden kahdesti ja Alankomaiden cupin kolmesti. De Cler on pelannut myös Alankomaiden maajoukkueessa. Hän kuului Alankomaiden joukkueeseen vuoden 2006 MM-kisoissa ja 2008 EM-kisoissa.
Saavutukset

Alankomaiden-mestaruus: 1997–98, 2001–02
Alankomaiden cupin voitto: 1998–99, 2001–02, 2007–08